**Referat fra FAU-møte 6-17/18 for Sørbø skole**

**Dato:** **Mandag 5. februar 2017 kl. 19:30-21:30**

**Sted:** Sørbø skole, mat- og helse rommet

**Tilstede:** Simon Lunde 3C leder 99129526 simonlunde@gmail.com

 Trine P L Vos 6A nestleder 45007566 trine.l.vos@sandnes.kommune.no

Svein Tollefsen 6C sekretær 95890278 stollef@online.no

Annette Undheim 1B kasserer 91117092 annette.undheim@gmail.com

Morten Østbø 1C vara for Erik Gjesdal 99577013 erikgjesdal@hotmail.com

Mark Thomson 2C 40469200 Saggabott@hotmail.com

Vidar Fagerlund 3A 93257251 vidarfagerlund@gmail.com

Silje Eikeskog Grova 4A 90023618 silje.eikeland@gmail.com
Monica Domke 4C 98885478 mariell32001@yahoo.no

Shalini P. Frøiland 5A 40288955 shalini@froiland.no
Elaine H Pettersen 5C 95855301 elaine.pettersen@gmail.com
Unni Hjorthaug 6B 41004313 unnihj@gmail.com

Irene Malmin 7A 92623493 irene.malmin@lyse.net
Ann Elin Saurdal 7B 47262655 aesa@lyse.net

Hans Skjæveland rektor 51338201 hans.skjaveland@sandnes.kommune.no

**Forfall:** Harald Busch 1A 91826474 harald.m.busch@icloud.com

Marius Voll 2A 92814500 marius.voll@lyse.net

Frode Aardal 2B 90616665 frode@aardal.com

Alexander Schønemann 3B 95705877 alexander.schonemann@domstol.no

Maren Osmundsen 4B 92235596 maren.helen.bysheim.osmundsen@sandnes.kommune.no
Emil Edvardsen 5B 99285528 emil.edvardsen@lyse.net

**Referent:** Svein Tollefsen

**AGENDA**

**39-17/18 Godkjenne dagens møteinnkalling og referat fra forrige FAU-møte**

**40-17/18 Informasjonssaker**

1. Rektor informerer v/Hans
- Resultater fra nasjonale prøver og elevundersøkelsen
- Vikarstøtte i f.m. langtidsfravær vs. økt andel sammenslåing av klasser
- Tilbakemeld.: Fleksibilitet i f.m. tidspunkt for foreldresamtaler
- Tilbakemeld.: Leksebelastning
2. Status Vaglesaken v/Simon
3. Status initiativ mot kommunen for utbedret trafikksikring i Haugen v/Simon
4. Status ny FAU Facebook side v/Trine

**41-16/17 Rullerende saker i h.t. gjeldende FAU årshjul (februar 2018)**

1. FAU-møte 5
2. Søknad om tilskudd fra kommunen (investeringer/drifts-tilskudd) og Ganddal Bydelsutvalg?

**42-17/18 FAU-arrangementer 2017-2018**

1. 17. mai arrangement 2018 v/Monica
- Forslag til innkjøp av lydanlegg v/Mark

**43-17/18 Diskusjon: Vikarstøtte i f.m. langtidsfravær vs. økt andel sammenslåing av klasser**

**44-17/18 Skolegenser**

**45-17/18 Eventuelt**

1. Innkalling til KFU møte 2-17/18

**REFERAT**

**39-17/18 Godkjenne dagens møteinnkalling og referat fra FAU møte 5/17-18**

VEDTAK: Dagens møteinnkalling og referat fra FAU-møte 5-17/18 enstemmig godkjent.

**40-17/18 Informasjonssaker**

1. **Informasjon fra rektor**
Hans orienterte: Det er mye sykdom for tiden, og utfordrende å få inn nok kvalifiserte vikarer. Orientering om nasjonale prøver (5. og 8. trinn) og elevundersøkelsen: Det var utviklingssamtaler med kommunaldirektørens rådgivere om disse prøvene/resultatene forrige uke. Prøvene viste uvanlig gode resultater i år, men det presiseres at dette vil variere fra år til år i f.t. kull, og resultatene kommer derfor til å svinge tilsvarende. Men generelt ligger Sørbø skole tradisjonelt en del over landsgjennomsnittet. Sørbø, som i år, gjør det vanligvis best i regning, så engelsk og deretter lesing, men også dette over landsgjennomsnitt. Skolen har ikke egentlig gjort noe spesielt i regning, men det har derimot blitt satset en del på lesetrening. Forbedring her medfører ofte også forbedring i regning, pga. stor grad av tekstbaserte oppgaver. Noe av suksessen forklares også med at vi har gode og reflekterte lærere. For å bevare den positive trenden kommer lesefokus til å fortsette, og generelt fortsetter vi med å gjøre mye av det samme som vi allerede gjør nå. Elevundersøkelsen for Sørbø i år er om mulig enda bedre, omtrent alle spørsmål ligger over landsgjennomsnitt. Foreldreundersøkelsen hadde dessverre bare 22% svarprosent, og dermed er grunnlaget for lite til at dette kan brukes.

Vikarstøtte: det er vanskelig å få nok kvalifiserte vikarer i enkelte trinn for tiden, dermed har det dessverre vært nødvendig å slå sammen en del klasser på trinnene i stadig flere fag.
2. **Vaglesaken**
Simon orienterte: Vi har ingen klagerett på bygging av rundkjøring på Hove. Fokus nå på å argumentere for stans av tungtrafikk gjennom Hoveveien og Ganddal sentrum, f.eks. høydebom v/Hove plantesalg.
3. **Status initiativ mot kommunen for utbedret trafikksikring i Haugen**
Ingen videre aktivitet så langt, saken tas opp igjen på neste FAU møte.
4. **Status ny FAU Facebook side**
Trine orienterte: Trine er nå administrator av FB siden, men har ikke gjort så mye mer foreløpig.

**41-16/17 Rullerende saker i h.t. gjeldende FAU årshjul (februar 2018)**

1. **FAU-møte 5**Gjennomført i h.t. plan.
2. **Søknad om tilskudd fra kommunen (investeringer/drifts-tilskudd) og Ganddal Bydelsutvalg?**Kasserer ser på søknad om moms-fritak på diverse investeringskostnader (lydanlegg). Utover dette sendes ingen andre søknader nå.

**42-17/18 FAU-arrangementer 2017-2018**

1. **17. mai arrangement 2018**Monika orienterte: Møte med Ganddal skole forrige uke. FAU Sørbø har generelt god kontroll. God dialog med Kiwi, god plan for innkjøp av leker. Monika må fokusere på 17. mai arbeidet fremover, Elaine rapporterer derfor status fra komiteen i FAU-møter fremover. Mark har innhentet 3 tilbud til lydanlegg, vurdering av tilbudene pågår, det litt usikkerhet rundt momsfritak, Annette sjekker.

**43-17/18 Vikarstøtte i f.m. langtidsfravær vs. økt andel sammenslåing av klasser**

Rektors svar og avklaringer ble diskutert og akseptert i sak 40-17/18 (a), det var følgelig ingen behov for videre diskusjon utover dette.

**44-17/18 Skolegenser**

Annette orienterte: Det henvises til sak 37-17/18 (f) om sosiale tiltak/økt VI-følelse. I denne forbindelse har styret utredet et mulig skolegenserkonsept, der grunntanken er å tilby på årlig basis alle elever ved skolen gratis skolegenser, samtidig som det settes i gang tiltak for å sikre at flest mulig elever bruker genseren på skolen mest mulig, f.eks. i f.m. en «casual Friday» ordning, med mål om at lik bekledning kan bidra til å fjerne sosiale forskjeller mellom elevene, minske motepress osv. Innhentede prisoverslag indikerer et prisnivå på ca. 200 kr per genser inkl. trykk, så for å gjøre dette bærekraftig over tid, kreves det permanent tilgang på økte inntekter, enten via arrangementer (17. mai?), ulike støtteordninger eller direkte fra sponsorer, med mulig reklameplass på genseren. Forventet kostnad per nå er ca. 70000 kr per år. Dette forventes å stige noe frem i tid, bl.a. pga. generell prisstigning og økt elevtall, men samtidig bør dette også kunne gi et økt handlingsrom for økte inntekter.

VEDTAK: FAU ønsker å prøve å få til dette, men flertallet ønsker samtidig å bevare andre økonomiske tilbud som f.eks. klassekasse. Omprioriteringer innenfor etablerte budsjettrammer er dermed vanskelig, og det må derfor sikres at tilstrekkelig inntektsgrunnlag eksisterer via andre tiltak (dvs. økte inntekter), herunder, om nødvendig, kan også en mindre egenandel vurderes.

AKSJON: Simon sjekker med Hans om skolen er interessert i å støtte dette, økonomisk og/eller administrativt, samt innhenter føring på evt. bruk av reklame. Annette bestiller prøvetrykk.

Saken tas opp igjen på neste FAU møte.

**45-17/18 Eventuelt**

1. **Innkalling til KFU møte 2-17/18**Det er kalt inn til KFU møte 2-17/18 21.2.2018. Svein stiller og rapporterer tilbake på neste FAU møte.